**Azərbaycan Respublikası Vergilər Nazirliyinin
Kollegiyasının 22 aprel 2014-cü il tarixli
1417050000002400**

nömrəli Qərarı ilə təsdiq edilmişdir

**(Vergilər Nazirliyinin
Kollegiyasının 25 iyul 2014-cü il tarixli 1717050000016900**

nömrəli Qərarı ilə təsdiq edilmiş əlavə və dəyişikliklərlə).

Əlavə - 1

 ***“Vergi partnyorluğu Sazişi”nin bağlanılması üçün ərizələrin qəbulu” elektron xidməti üzrə inzibati reqlament***

**1. Ümumi müddəalar**

**1.1. Elektron xidmətin adı:** “*Vergi partnyorluğu Sazişi”nin bağlanılması üçün ərizələrin qəbulu*

**1.2. Elektron xidmətin məzmunu:** *Bu xidmət vergi ödəyiciləri tərəfindən “Vergi partnyorluğu Sazişi”nin bağlanması üçün ərizələrin elektron formada tərtib edilərək vergi orqanına təqdim edilməsini əhatə edir.*

**1.3. Elektron xidmətin göstərilməsinin hüquqi əsası:** *Azərbaycan Respublikasının Vergi Məcəlləsinin 13.2.49-cu, 15.1.15-1-ci və 23.1.15-2-ci maddələri, “Azərbaycan Respublikasının Vergi Məcəlləsində dəyişikliklər edilməsi haqqında” Azərbaycan Respublikasının 2012-ci il 21 dekabr tarixli 509-IVQD nömrəli Qanununun tətbiqi barədə” Azərbaycan Respublikası Prezidentinin 2012-ci il 29 dekabr tarixli 802 nömrəli Fərmanının 3.1-ci bəndi, Azərbaycan Respublikası Nazirlər Kabinetinin “Vergi partnyorluğu Sazişinin forması”nın və “Vergi partnyorluğu Sazişinin bağlanması Qaydaları”nın təsdiq edilməsi barədə 19 iyul 2013-cü il tarixli 190 nömrəli Qərarı, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.58-ci bəndi.*

**1.4. Elektron xidməti göstərən dövlət qurumunun adı:** *Azərbaycan Respublikasının Vergilər Nazirliyi.*

**1.5. Elektron xidmətin digər icraçıları:** *Yoxdur.*

**1.6. Elektron xidmətin avtomatlaşdırılma səviyyəsi:** *Tam avtomatlaşdırılmışdır.*

**1.7. Elektron xidmətin icra müddəti:** *Elektron xidmətin icra müddəti sorğunun informasiya sistemində emalı müddətindən asılıdır.*

**1.8. Elektron xidmətin göstərilməsinin nəticəsi:** *“Vergi partnyorluğu Sazişi”nin bağlanması üçün ərizə elektron formada tərtib edilərək İnternet Vergi İdarəsi vasitəsilə elektron formada təqdim edilir və bu barədə vergi ödəyicisinə Bildiriş verilir.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:** *İnteraktiv*.

**2.2. Elektron xidmət üzrə ödəniş:** *Ödənişsiz*.

**2.3. Elektron xidmətin istifadəçiləri:** *Azərbaycan Respublikasının Vergi Məcəlləsi ilə müəyyən edilmiş qaydada vergi ödəyicisinin eyniləşdirmə nömrəsi (VÖEN) almış şəxslər.*

**2.4. Elektron xidmətin təqdim olunma yeri:** [*https://www.e-taxes.gov.az/*](https://www.e-taxes.gov.az/)*, http://www.e-gov.az*

**2.5. Elektron xidmət barədə məlumatlandırma:**

*-* [*http://www.taxes.gov.az*](http://www.taxes.gov.az)

**-** [*https://www.e-taxes.gov.az*](https://www.e-taxes.gov.az)

*- https://www.e-gov.az*

*- Vergi ödəyicilərinə xidmət strukturları (müvafiq idarə və şöbələr)*

*- Vergi ödəyicilərinə xidmət mərkəzləri*

*- Azərbaycan Respublikasının Vergilər Nazirliyinin Çağrı Mərkəzi (195)*

 *-Vergilər qəzeti*

 *- office@taxes.gov.az.*

**2.6. Elektron xidmətin göstərilməsi üçün tələb olunan sənədlər və onların təqdim olunma forması:**

*- “Vergi partnyorluğu Sazişi”nin bağlanması üçün ərizə.*

*Xidmətin təqdim edildiyi elektron ünvandan ərizədə olan məlumatlar interaktiv şəkildə istifadəçi tərəfindən sistemə daxil edilir.*

**3. Elektron xidmətin göstərilməsi üçün** **inzibati proseduralar**

**3.2. İnteraktiv elektron xidmətlər üçün sorğu:** *İnteraktiv xidmətlərin istifadəçilərinin Azərbaycan Respublikasının Vergilər Nazirliyi tərəfindən verilmiş şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını tərtib etmək və təsdiq etmək imkanı yaranır.*

*Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası* *həmin gündən sonrakı ilk iş gününün əvvəlində həyata keçirilir.*

**3.2.1. Sorğunun formalaşdırılması:** *“Vergi partnyorluğu Sazişi”nin bağlanması üçün ərizənin vergi orqanına təqdim edilməsi İnternet Vergi İdarəsi portalının “Onlayn Kargüzarlıq” bölümü üzərindən aparılır. Bu məqsədlə “Yeni müraciət” düyməsi sıxılır və açılan pəncərədə*

* *“Kimə” siyahısından - Azərbaycan Respublikasının Vergilər Nazirliyi*
* *“Müraciətin növü” siyahısından - Ərizə*
* *“Sənədin növü” siyahısından - “Vergi partnyorluğu Sazişi”nin bağlanması üçün ərizə seçilir və*
* *“Qəbul” düyməsi sıxılır.*
* *Açılmış Ərizə formasında “Ərizənin təyinatı” bölməsində ərizənin doldurulma səbəbi “X” işarəsi ilə işarələnir.*
* *“Vergi ödəyicisi haqqında məlumat” bölməsində telefon nömrəsi və ya elektron ünvan barədə məlumat sistemə daxil edilir.*
* *“Ərizənin məzmunu” bölməsində ərizənin təyinatına uyğun olaraq tarixlər qeyd edilir.*
* *Sonda ərizəyə əlavə olunan sənədlərin sayı qeyd olunur.*
* *Gücləndirilmiş elektron imza vasitəsi ilə sistemə daxil olmuş vergi ödəyiciləri hazırlanmış ərizəni göndərmək üçün “İmzala və göndər” düyməsini sıxır. İstifadəçi kodu, parol, şifrə vasitəsilə sistemə daxil olmuş vergi ödəyiciləri isə “Qəbul” düyməsini sıxır.*

**3.2.2. Sorğunun qəbulu:** *“Vergi partnyorluğu Sazişi”nin bağlanması üçün ərizə sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi əks olunmuş Bildiriş verilir.*

**3.3. Elektron xidmətin göstərilməsi və ya imtina edilməsi:**

**3.3.1. Sorğunun yerinə yetirilməsindən imtina halları (tam və qismən avtomatlaşdırılmış xidmətlərin uyğun xüsusiyyətləri nəzərə alınmaqla):** *“Vergi partnyorluğu Sazişi”nin bağlanması üçün ərizənin qəbulundan aşağıdakı hallarda imtina edilir və sistem tərəfindən bu barədə istifadəçinin ekranına müvafiq mesajlar verilir:*

*- İstifadəçi kodu, parol və ya şifrə səhv olarsa;*

*- VÖEN səhv olarsa.*

**3.3.2. Sorğunun qəbulu:** *İmtina üçün əsas olmadıqda “Vergi partnyorluğu Sazişi”nin bağlanması üçün ərizə qəbul edilir.*

**3.4. Sorğunun icrası:**

**3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:**

*“Vergi partnyorluğu Sazişi”nin bağlanması üçün ərizə İnternet Vergi İdarəsinə daxil olmaqla elektron formada tərtib edilərək təqdim edilir.*

 *- İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul şəxs - Azərbaycan Respublikasının Vergilər Nazirliyi;*

 *- Gücləndirilmiş elektron imza sahibinin sistemdə təyin edilməsi (identikləşdirilməsi), məsul şəxs - akkreditə edilmiş sertifikat mərkəzi;*

 *- Ərizənin icraya qəbul edilməsi barədə vergi ödəyicisinə Bildirişin göndərilməsi, məsul şəxs - Azərbaycan Respublikasının Vergilər Nazirliyi;*

 *- “Vergi partnyorluğu Sazişi”nin bağlanması (prosesin sonu) üzrə məsul şəxs - Azərbaycan Respublikasının Vergilər Nazirliyi.*

 *Elektron xidmətin göstərilməsinə Azərbaycan Respublikasının Vergilər Nazirliyinin Vergi risklərinin təhlili və nəzarəti departamenti və Vergilər Nazirliyinin İnformasiya texnologiyaları Mərkəzi məsuliyyət daşıyır.*

**3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:** *Daxil edilən məlumatların informasiya sistemində emalı müddətindən asılı olaraq elektron xidmət yerinə yetirilir.*

**3.4.3. İnzibati əməliyyatda iştirak edən digər dövlət orqanı haqqında məlumat:** *Yoxdur.*

**3.4.4. Hər bir inzibati prosedurun nəticəsi və onun verilməsi qaydası:** *Xidmətin yerinə yetirilməsi nəticəsində vergi ödəyicisinə "Vergi partnyorluğu Sazişi"nin bağlanması üçün ərizəsinin qəbul edilməsi barədə "Bildiriş" təqdim edilir.*

**3.5. Elektron xidmətin yerinə yetirilməsinə nəzarət:**

**3.5.1. nəzarət forması:** *Elektron xidmətin göstərilməsi zamanı aparılan proseslərə Azərbaycan Respublikasının Vergilər Nazirliyinin proqram təminatı vasitəsilə onlayn qaydada nəzarət edilir.*

**3.5.2. nəzarət qaydası:** *Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının**Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:** *İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:** *Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:**

*İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:** *Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanununun 78-ci maddəsinə əsasən, 1 ay müddətinə baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*

**\* \* \***